Uzivat naraz Tussin solmucol a sumamed forte
Moze dcerka(3r.)uzivat popri Sumamed forte aj lieky na kasel? Cez den vykasliava a v noci ma dusivy kasel. Mam davat cez den solmucol a pred spanim tussin? V noci mozem dat fenistil kvapky? Alebo uplne nieco ine na kasel? Dakujem
Dobrý deň,
ďakujeme za Vašu otázku.
Kombináciou liekov Solmucol a Tussin vzniká riziko nahromadenia hlienov a následny vznik bronchospazmu v dôsledku tlmenia reflexu kašla antitusikami. Z toho dôvodu je liek Tussin možné podávať v prípade nočných záchvatov dusivého kašľa ak zachováte odstup od posledného podania lieku Solmucol minimálne 4 hodiny. Podávajte ho iba po nevyhnutnú dobu.
Pri súčasnom podávaní Tussinu spolu s Fenistilom sa môže potenciovať centrálne tlmivý účinok. Uvedená kombinácia je vhodná iba na základe odporúčania lekára, alebo príležitostne, ak by účinok Tussinu nebol dostačujúci a kašeľ by napriek jeho podaniu dieťa prebudil. Ak je potrebná liečba alergie, vhodnejšie je jeho užívanie v priebehu dňa.
Súčasným podávaním Sumaedu forte a Solmucolu je prítomné riziko zníženej miery vstrebávania antibiotika a následného zníženého antibiotického účinku. Z toho dôvodu sa odporúča užívať Solmucol minimálne 3 hodiny po užití antibiotika.
Prajem pekný zvyšok dňa.
S pozdravom
PharmDr. Veronika Kiabová